
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	
[bookmark: _GoBack]
РЕШЕНИЕ  № ДППГА-01(А1)-П-ПН(1)-О/2026 г.

За отмяна на Решение № ДППГА-01(А1)-П-ПН(1)/2023 г. на Директора на РИОСВ-Плевен за потвърждаване на пълнотата и съответствието на актуализиран доклад на политиката за предотвратяване на големи аварии на предприятие с нисък рисков потенциал: „Предприятие за производство на растителни масла за технически и хранителни цели“, с. Ясен, обл. Плевен с оператор: „МАРИЦА ОЛИО“ АД, гр. Пазарджик, издадено на основание чл.106, ал.4 от Закона за опазване на околната среда и чл.2, т.3, буква „д“  от Наредба за предотвратяване на големи аварии с опасни вещества и ограничаване на последствията от тях (ПМС № 2 от 11.01.2016 г., обн., ДВ, бр. 5 от 19.01.2016 г.)

На 04.09.2026г. (с копие до РИОСВ-Плевен  с вх. №АО-4172/04.08.2026 г.) до компетентния орган Изпълнителния директор на ИАОС е подадено актуализирано уведомление за класификация по чл. 103, ал.5 от Закона за опазване на околната среда (ЗООС) от „Марица Олио“ АД в качеството си на оператор на предприятие с нисък рисков потенциал (ПНРП) - „Предприятие за производство на растителни масла за технически и хранителни цели“, площадка с.Ясен, община Плевен, област Плевен. Операторът  уведомява компетентния орган, че в процеса на изготвяне на актуализиран доклад на политиката за предотвратяване на големи аварии (ДППГА) са установили, че в подаденото от тяхна страна уведомление за класификация на ПНРП  (издадено потвърждение по чл.103, ал.7 от ЗООС с изх. №УК-879/26.03.2024 г. от Изпълнителния директор на ИАОС) са допуснали грешки и неточности свързани със:
        - грешно изчислено количество на хексан в някои от съоръженията, което се дължи на неверни изходни данни по отношение на изчислението на обем, налягането и температурата на парите, без да е отчетено тяхното агрегатно състояние;
        - изпуснати опасни химични вещества и смеси, притежаващи категории на опасност, които попадат в обхвата на Приложение №3 на ЗООС – фреон R407С, антискалант (VITEC 1141), инхибитор на корозията и дисперант (AKTIPHOS 4170), дизелово гориво;
        - грешно изчислено общо количество на природен газ, където изчисленията са направени, сумирайки количеството на природен газ в бутилковите групи с консумация на природен газ в сушилните и парогенератора (като t/h), а не е отчетено количество на газа в тръбопроводите;
        - грешно изчислено общото количество на хидратна вар като при изчислението не е включено количеството на склад;
        - грешно изчислено количество на натриев хипохлорит, където при изчисленията е използвана по-ниска плътност от тази, посочена в информационния лист за безопасност, посочен в ИЛБ.
          На 10.09.2026г. в РИОСВ-Плевен е постъпило писмо с вх. № АО-4172-17/10.09.2026г. от Изпълнителна агенция по околна среда (ИАОС) относно горецитираното актуализирано уведомление за извършена класификация (УК) по чл.103, ал.5 от Закона за опазване на околната среда (ЗООС). След подробно описание на опасните вещества от Приложение №3 от ЗООС, които са налични или се очаква да бъдат налични на територията на предприятието, компетентния орган за класификацията ИАОС изразява становище, че актуализираната класификация на предприятието е извършена в съответствие с критериите на Приложение №3 на ЗООС, както и че посочените максимални количества на опасните вещества, които се съхраняват на територията на предприятието и които попадат в отделните категории на опасност съгласно част 1 и част 2 на Приложение №3 към ЗООС не достигат съответните прагови стойности за висок или нисък рисков потенциал. 
Изразяват становище също така, че „Предприятие за производство на растителни масла за технически и хранителни цели“, ПИ с идентификатор 87597.403.6., с.Ясен, общ.Плевен на оператор „Марица Олио“ АД не се класифицира като предприятие с нисък рисков потенциал, респективно не се класифицира и с висок рисков потенциал и ще бъде заличено от публичния регистър по чл.111, ал.1, т. 6 от ЗООС и електронната база данни на Европейска комисия (e-SPIRS).

     Предвид гореизложеното и на основание чл.91 от АПК, във връзка с актуализирано уведомление за извършена класификация по чл.103, ал.5 от Закона за опазване на околната среда, вх.№ АО-4172/04.08.2026г. на РИОСВ-Плевен, подадено от „Марица олио“ АД и писмо с изх. №УК-3554/10.09.2026г. на ИАОС, вх.№АО-4172-17/10.09.2026г. на РИОСВ-Плевен

Р Е Ш И Х:
     ОТМЕНЯМ Решение №ДППГА-01(А1)-П-ПН(1)/2023 г. на Директора на РИОСВ-Плевен за потвърждаване на пълнотата и съответствието на актуализиран доклад на политиката за предотвратяване на големи аварии, издадено на основание чл.106, ал.4 от Закона за опазване на околната среда и чл.2, т.3, буква „д“  от Наредба за предотвратяване на големи аварии с опасни вещества и ограничаване на последствията от тях на  „Предприятие за производство на растителни масла за технически и хранителни цели“,  поземлен имот  с идентификатор: 87597.403.196  по КК и КР на с. Ясен, общ. Плевен, обл. Плевен с оператор „Марица олио“ АД с ЕИК 112052785, със седалище и адрес на управление гр. Пазарджик, ул. “Христо Касапвелев“ №3.
       В случай на настъпила промяна в класификацията на преприятието/съоръжението (с нисък или висок рисков потенциал), съгласно чл.103, ал.2 от ЗООС, „Марица олио“ АД  има задължението да подаде уведомление за извършена класификация до изпълнителния директор на Изпълнителна агенция по околна среда, а за случаите по чл.103, ал.4, т.2 от ЗООС, уведомлението за класификация да се подаде до съответния компетентен орган по глава шеста от ЗООС. 
     Настоящето решение не отменя задълженията на оператора за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.

    Решението може да бъде обжалвано в 14-дневен срок от оповестяването му на интернет страницата на РИОСВ Плевен пред Административен съд – Пазарджик или пред Министъра на околната среда и водите по реда на Административно-процесуалния кодекс.        

